Aulis Sallinen
Aulis Heikki Sallinen (s. 9. huhtikuuta 1935 Salmi) on kansainvälisesti arvostetuimpia suomalaisia klassisen musiikin säveltäjiä. Hänet tunnetaan erityisesti oopperoistaan.
Hän opiskeli Sibelius-Akatemiassa Aarre Merikannon ja Joonas Kokkosen johdolla 1955–1960. Sallinen toimi vuosina 1960–1970 Radion Sinfoniaorkesterin intendenttinä ja 1963–1976 Sibelius-Akatemiassa sävellyksen, kontrapunktin ja soitinnuksen opettajana. Hänet nimitettiin taiteilijaprofessoriksi 1976, ja hän saattoi ryhtyä vapaaksi säveltäjäksi. Vuonna 1977 hänelle myönnettiin Vantaan kulttuuripalkinto.[1] Hänet on palkittu monilla muitakin tunnustuksilla urallaan.
Oopperasäveltäjänä Sallista voidaan pitää lajin ensimmäisenä kansainvälisen tason suomalaisedustajana. Punainen viiva on esitetty hyvin menestyksekkäästi muun muassa New Yorkin Metropolitanissa,[2] ja Kullervo kantaesitettiin Los Angelesissa. Kuningas lähtee Ranskaan oli Suomen Kansallisoopperan ja Lontoon Covent Gardenin yhteistilaus. Sallinen on kirjoittanut useimmat oopperalibrettonsa itse, mutta teki aiemmin yhteistyötä Paavo Haavikon kanssa. Oopperoiden lisäksi Sallisen tuotantoon kuuluu muun muassa kahdeksan merkittävää sinfoniaa, sello-, viulu-, huilu- ja käyrätorvikonsertot sekä useita kamarimusiikkiteoksia, kuten viisi jousikvartettoa ja pianokvintetto. Aulis Sallinen toimi myös Sibelius-Akatemian säellyksen opettajana. Hänen sävellysoppilaistaan mainittakoon esim. Jouni Kaipainen sekä Herman Rechberger.
70-vuotispäivänsä tienoilla keväällä 2005 Sallinen julkaisi muistelmallisiakin aineksia sisältävän esseekokoelman Sadepäivän kirjoituksia. Vuonna 2015 julkaistiin hänen päiväkirjansa vuosilta 1981–2015.[3]
Sallinen avioitui vuonna 1955 Pirkko Ainikki Holvisolan (1935–1997) kanssa. Avioliitosta syntyi neljä lasta. Sallisen toinen puoliso on vuodesta 1999 ollut oopperalaulaja Maija Lokka.[4]
Ratsumies op. 32 (sävelletty 1973–1974, ensi-ilta 1975) Punainen viiva op. 46 (1976–1978) Kuningas lähtee Ranskaan op. 53 (1983, ensi-ilta 1984) Kullervo op. 61 (1986–1988, ensi-ilta 1992) Palatsi op. 68 (1991–1993) Kuningas Lear op. 76 (1997–1999)
1. sinfonia op. 24 (1971) 2. sinfonia Sinfoninen dialogi op. 29 (1972) 3. sinfonia op. 35 (1974-1975) 4. sinfonia op. 49 (1979) 5. sinfonia Washington Mosaics op. 57 (1985-1987) 6. sinfonia From a New Zealand Diary op. 65 (1989-1990) 7. sinfonia The Dreams of Gandalf op. 71 (1995-1996) 8. sinfonia Autumnal Fragments op. 81 (2001) Viulukonsertto op. 18 (1968) Sellokonsertto op. 44 (1977) Huilukonsertto Harlekiini op. 70 (1994-1995) Käyrätorvikonsertto Campane ed arie op. 82 (2003) Mauermusik op. 7 (1962) Chorali (puhallinorkesterille) op. 22 (1970) Shadows op. 52 (1982) Palatsirapsodia op. 72 (1996) Ouverture Solenne op. 75 (1997)
Kamarimusiikki I op. 38 (1975) Kamarimusiikki II op. 41 (sooloalttohuilulle ja jousiorkesterille) (1976) Kamarimusiikki III Don Juanquijoten yölliset tanssit op. 58 (sellolle ja jousiorkesterille) (1986) Kamarimusiikki IV (pianolle ja jousiorkesterille) (2000) Kamarimusiikki V Barabbas muunnelmia op. 80 (harmonikalle ja jousiorkesterille) (2000) Kamarimusiikki VI 3 invitations au voyage op. 88 (soolojousikvartetille ja jousiorkesterille) (2005-2006) Kamarimusiikki VII Cruselliana op. 93 (puhallinkvintetille ja jousille) (2008) Kamarimusiikki VIII Paavo Haavikko in memoriam op. 94 (sellolle ja jousille) (2008-2009) Kamarimusiikki IX Nocturne op. 112 (laulusolistille ja jousille) (2018) Sunrise Serenade op. 63 (2 trumpetille, pianolle ja jousiorkesterille) (1989) Kamarikonsertto op. 87 (viululle, pianolle ja kamariorkesterille) (2004-2005) Konsertto klarinetille, alttoviululle ja kamariorkesterille op. 91 (2006-2007) Konsertto englannintorvelle ja kamariorkesterille (2010)
Tuulinen talvi Provencessa eli requiem läheisen kuoltua op. 89 (tenorille tai sopraanolle sekä pianolle, viululle ja kitaralle) (2006) Barabbas dialogeja op. 84 (viidelle laulajalle, kertojalle ja kamariorkesterille) (2002-2003) Elämän ja kuoleman lauluja op. 69(baritonisolistille, kuorolle ja orkesterille) (1995) Neljä laulua unesta (sopraanolle ja pianolle, myös versio sopr. ja orkesterille) op. 30 (1973) Viisi naismuotokuvaa op. 100 (mezzosopraanolle, käyrätorvelle ja kamariorkesterille) (2012) Kamarimusiikki IX ks. kamariorkesteriteokset
6 jousikvartettoa (1958, 1960, 1969, 1983, 1985, 2014) Introduction and Tango Overture Op. 74 (1997) Pianokvintetto ...des morceaux oubliés... op. 85 (2003-2004) Sellosonaatti (2004) Pianotrio (2010)
Citation error, replace with{{cite book| title = Otavan iso musiikkitietosanakirja| number = Sallinen, Aulis| publisher = Otava| year = 1979}}
Citation error, replace with{{cite book| author = Arni, Erkki| title = Ratsumies, Viiva ja Kuningas eli kuvauksia Aulis Sallisen oopperoiden synnystä ja vaiheista| location = Savonlinna| publisher = Savonlinnan oopperajuhlien kannatusyhdistys| year = 1984| isbn = 951-99554-1-0}} Citation error, replace with{{cite book| author = Sallinen, Aulis| title = Sadepäivän kirjoituksia| location = Helsinki| publisher = WSOY| year = 2005| version = Kulttuurin malja| isbn = 951-0-30370-4}} Citation error, replace with{{cite book| author = Sallinen, Aulis| title = Säveltäjä| location = Helsinki| publisher = Auditorium Kustannus| year = 2015| isbn = 978-952-7043-26-4}}
Luokka:Suomalaiset taidemusiikin säveltäjät Luokka:Suomalaiset oopperasäveltäjät Luokka:Pro Finlandia -palkitut Luokka:Vantaan kulttuuripalkinto Luokka:Joonas Kokkosen sävellysoppilaat Luokka:Sibelius-palkinnon saajat Luokka:Vuonna 1935 syntyneet Luokka:Elävät henkilöt Luokka:Seulonnan keskeiset artikkelit